34. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 146097/5959 της 25/30 Ιουλ. 1964 (ΦΕΚ Β΄ 298) Περί απαγορεύσεως εισαγωγής και κυκλοφορίας κόνεων παραθείου. ΄Εχοντες υπ’όψιν: α)Την υπ’ αριθ. 36790/20.2.64 απόφασιν του Υπουργού Γεωργίας περί παραχωρήσεως αρμοδιοτήτων. β)Τας παρ. ς΄ και ιθ΄ του άρθρ. 32 του Νόμ. 2147/1952. γ)Την σύμφωνον γνώμην της Επιτροπής Ελέγχου Γεωργικών Φαρμάκων (του άρθρ. 30 του αυτού ως άνω Νόμου) περί ης το υπ’ αριθ. 334/16.7.64 πρακτικόν αυτής, αποφασίζομεν: 1.Απαγορεύομεν την εισαγωγήν εκ του εξωτερικού ή την εν τη χώρα παρασκευήν ως και την χρήσιν, εμπορίαν και κυκλοφορίαν του υπό τας ονομασίας παραθείον κλπ., φερομένου εις το εμπόριον, γεωργικού φαρμάκου υπό οιανδήποτε μορφήν κόνεως και περιέχοντος ως δραστικήν ουσίαν τον Διαιθυλο-ρ-νι-τροφαινυλο-θειοφωσφορικόν εστέρα, εις οιανδήποτε περιεκτικότητα. 2.Δεσμεύομεν τας εις χείρας παντός φυσικού ή νομικού προσώπου υφισταμένας ποσότητας παραθείου υπό μορφήν κόνεων, αίτινες εξαγορασθήσονται υπό του Δημοσίου βάσει των τιμών των επισήμων τιμολογίων, επαυξανομένων δια του νομίμου κέρδους και λοιπών επιβαρύνσεων. 3.Αι κατά τα άνω δεσμευόμεναι ποσότητες θα αχριστευθώσι (δια καταστροφής ή απορρίψεως) εάν δεν καταστή δυνατή η μερίμνη του Δημοσίου επανεξαγωγή των. Αι λεπτομέρειαι εξαγοράς, αχρηστεύσεως κλπ. καθορισθήσονται δι’ ιδιαιτέρας αποφάσεως ημών. Οι παραβάται διώκονται κατά τας ποινικάς διατάξεις του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 16.Ε.β.32-34 ΄Αμυνα κατά των ασθενειών των Φυτών 